El CEIP Les Sitges celebra el 50 aniversari amb una trobada d’Antics Alumnes i professorat
2025-07-24

La vesprada i nit del divendres que ve 28 de juny, serà molt especial per al CEIP Les Sitges de Burjassot. El centre educatiu públic de Burjassot celebra el 50 aniversari i ho farà amb una trobada del professorat i dels Antics Alumnes del col·legi.

Per a participar, les persones que hagen cursat els seus estudis en el col·legi poden inscriure’s emplenant el formulari a través d’este ENLLAÇ.

Els tiquets s’han d’arreplegar el dia 27 de juny a la vesprada, de 18.00 a 20.00 h, previ pagament de 10€ i s’ha de triar si es preferix l’entrepà o hamburguesa i indicar quin d’ells.

La recepció dels participants en el col·legi tindrà lloc a les 19.00 hores per la porta que dona a l’Avinguda María Ros on s’arreplegaran les acreditacions i també hi haurà un fotoreclam. Es farà una visita a les aules i hi haurà també una exposició d’orles.

A continuació, sobre les les 20.00 hores, tindrà lloc la salutació a tots els present al pati del col·legi, i després totes i tots gaudiran d’un sopar a càrrec dels foodtruck Pimentó Torrat i Cuban Truck. La nit culminarà a les 22.30 hores amb el brindis oficial i l’inici del ball. El sopar estarà amenitzat per un DJ.